钦定古今图书集成/历象汇编/庶征典/第111卷 > 明二
## 钦定古今图书集成/历象汇编/庶征典/第111卷 > 明二

### 英宗天顺元年饥

按《名山藏》，“天顺元年三月命左佥都御史林聪赈饥
于山东，五月命都御史马昂赈饥山西，以民饥减岁
办物料之半。”

天顺二年，饥。

按《广东通志》：“天顺二年，廉州饥。”

天顺六年，饥。

按《泽州志》：“天顺六年，大饥。”

天顺八年，饥。

按《山东通志》：“天顺八年，即墨大饥。”

### 宪宗成化元年饥

按《名山藏》，成化元年七月，两畿、河南、浙江雨水伤稼，
命抚按赈民。九月，发银四万，赈凤阳、徐州饥。大学士
李贤等言：“山西大同饥”

按《湖广通志》：“成化元年，随州大饥。”

成化二年，饥。

按《山西通志》：“成化二年，代州大饥，人相食。”

成化三年，饥。

按《广东通志》：“成化三年秋，饥。”

成化四年，饥。

按《湖广通志》：“成化四年，德安饥，黄陂大饥。”

成化五年，饥。

按《湖广通志》：“成化五年，石门饥。”

按《福建通志》：“成化五年，将乐饥，光明阳岸都民强发
富民仓。”

成化六年，饥。

按《山东通志》：“成化六年，掖、潍、即墨大饥，昌邑尤甚。
成化八年，饥。”

按《畿辅通志》：“成化八年，顺德大饥。”

成化九年，饥。

按《名山藏》，“成化九年五月，以山东旱饥，命河南等处
巡抚等官分发其流民于诸州县所在区画屋舍，验
口给粮，秋成遣之，更弛山东征役之赋。”

按《山东通志》：“成化九年夏六月，濮州、博平旱，大饥；
成化十年，济南稔。”

按《山东通志》：“成化十年，济南大稔，斗米七钱。”

成化十二年，饥。

按《福建通志》：“成化十二年，南平、顺昌、沙县民饥，守巡
藩”以闻。
成化十四年稔。

按《畿辅通志》：“成化十四年，大有年。”

成化十五年稔。

按《山东通志》：“成化十五年，莒州大稔，麦一茎两穗，谷
一茎六七穗。”

按《广东通志》：“成化十五年冬，灵山石城大有年。
成化十六年，大饥。”

按《山西通志》：“成化十六年，崞县大饥，大风折禾，民多
相食。文水县亦饥。”

成化十七年，饥。

按《山东通志》：“成化十七年，平度大饥，人相食。”

成化十八年，饥。

按《名山藏》，“成化十八年三月，赈济苏、松、淮扬、山西、大
同饥民。”

成化十九年，饥。

按《潞安府志》：“成化十九年，大饥。”

成化二十年，饥。

按《名山藏》：成化二十年九月，巡抚左佥都御史叶琪
奏，“山西连年灾伤，平阳一府，逃移者五万七千八百
馀户，内西邑县饥，饿死男妇六千七百馀口，蒲、鲜等

按《畿辅通志》：成化二十年七月，燕南饥。

按《泽州志》：“成化二十年，大饥，民多疫死，至相食。诏遣
官赈恤，免租半。”

按《河南通志》：“成化二十年，大饥。”

成化二十一年，饥。

按《山西通志》：“成化二十一年，大饥，人相食。”

按《湖广通志》，“成化二十一年春，均州饥，僵尸载道。”
按《广东通志》，成化二十一年冬，顺德大饥。

成化二十二年，饥。

按《大政纪》：成化二十二年十月，淮北山东大饥。
按《名山藏》成化二十二年正月辛酉，敕河南按察佥
事傅希说兼理凤阳等府，赈济饥民，二月以所在饥
荒赐巡抚官敕，令其抚安军民。

按《山西通志》：“成化二十二年秋，无禾。岢岚、万泉、潞州
人相食。”

成化二十三年，河间、赵城熟、潞州、陕西饥。

按《畿辅通志》：“成化二十三年，河间大熟”

按《山西通志》：“成化二十三年夏，赵城大有年，潞州饥，
大疫，饿莩盈野，遣官赈济。”

按《陕西通志》：“成化二十三年冬，大饥，民死亡半过。”

### 孝宗弘治元年饥

按《浙江通志》：“弘治元年，新城、昌化大饥。”

按《湖广通志》：“弘治元年，安陆饥。”

弘治二年，蒲州有年应山饥。

按《山西通志》，弘治二年，“蒲州大有年斗米钱二十文。”
按《湖广通志》，弘治二年春，应山大饥，道殣相望。
弘治三年饥。

按《浙江通志》：“弘治三年，温州大饥。”

弘治四年，饥。

按《浙江通志》：“弘治四年，龙泉大饥。”

弘治五年，饥。

按《山东通志》：“弘治五年，济南大饥，河决黄龙冈，昌邑
大饥。”

按《广东通志》：“弘治五年，南海饥。海南基围振溃，禾稼
荡尽。有司命工筑补，赈济流民一万馀人。”

弘治六年有秋。

按《福建通志》：“弘治六年，大有秋。”

弘治七年稔。

按《山东通志》：“弘治七年，济南大稔。”

按《福建通志》：“弘治七年，麦大熟。”

弘治十一年稔。

按《河南通志》：“弘治十一年，斗米十钱。”

弘治十二年，饥。

按《湖广通志》：“弘治十二年，安陆饥。”

按《福建通志》：“弘治十二年，南平、顺昌、沙县民饥，守巡
藩臬以闻。”

按《广东通志》：“弘治十二年，南海、番禺大饥，东莞、增城
亦饥。”

弘治十三年，台州饥。灵山有年。

按《浙江通志》：“弘治十三年，台州大饥。”

按《广东通志》：“弘治十三年，灵山县大有年，斗米四钱。
弘治十四年，饥。”

按《畿辅通志》，“弘治十四年夏，永平府大水，秋饥。”
按《浙江通志》，弘治十四年，馀姚大饥，会稽新昌亦饥，
弘治十五年饥。

按《大政纪》：“弘治十五年五月，两浙大饥，命副都御史
王璟巡视。”

弘治十七年，饥。

按《山西通志》：弘治十七年，“万泉秋，无禾。”

按《浙江通志》：“弘治十七年，宁波大饥。”

弘治十八年，饥。

按《湖广通志》：“弘治十八年春，安陆饥。”

### 武宗正德元年石楼兴宁有年德安饥

按《山西通志》：“正德元年，石楼大有年。”

按《湖广通志》：“正德元年，德安饥。”

按《广东通志》：“正德元年，兴宁大有年。”

正德二年，饥。

按《湖广通志》：“正德二年夏，衡阳大饥。”

按《云南通志》：“正德二年，腾冲饥。”

正德三年，饥。

按《山东通志》：“正德三年，昌邑大饥。”

按《湖广通志》：“正德三年，保康大饥。”

正德四年，饥。

按《浙江通志》：“正德四年，衢州大饥。”

按《湖广通志》：“正德四年夏，衡州、巴陵、临湘大饥，茶陵
饥，郴州大饥。”

正德五年，饥，清平有年。

按《浙江通志》：“正德五年，永嘉大饥。”

按《江西通志》，“正德五年，奉新靖安大饥。时因华林玛
瑙寨盗起按《湖广通志》，正德五年，荆州大饥。

按《贵州通志》：“正德五年，清平大有年。”

正德六年，饥。

按《大政纪》：“正德六年四月，顺天府属县大饥。”

按《山西通志》：“正德六年，石州大饥。”

正德八年，饥。

按《畿辅通志》：“正德八年秋，永平府饥。”

正德十年，饥。

按《贵州通志》：“正德十年，都匀饥。”

正德十一年，饥。

按《山西通志》：“正德十一年，宁乡饥。”

按《湖广通志》：“正德十一年，荆州饥。”

正德十二年，饥。

按《大政纪》，“正德十二年四月，畿内饥。”

按《湖广通志》，“正德十二年，靖州饥。八月，湖广饥。”
按《贵州通志》，“正德十二年秋八月，清平饥。”

正德十三年，饥。

按《湖广通志》：“正德十三年，汉阳饥，应城稻田土黑起
烟，苗半灼死。”

按《广西通志》：“正德十三年，武缘县大饥，民食薇蕨，死
者无数。”

正德十四年，饥，太平有年。

按《山西通志》：“正德十四年，太平大有年。秋禾一本三
穗者三之二，两穗者半。”石楼民饥，西北乡四里村落
为墟。大同饥。

按《浙江通志》：“正德十四年，杭州大饥。”

按《广东通志》：“正德十四年，新会饥。”

正德十六年，饥。

按《山西通志》：“正德十六年春，大同大饥。”

### 世宗嘉靖元年霍汾清平有年太平饥

按《山西通志》：嘉靖元年，霍州、汾州“大有年。”

按《江南通志》：“嘉靖元年，太平县大饥，黄山竹生米，人
争采食。”

按《贵州通志》：“嘉靖元年，清平大有年。”

嘉靖二年，饥。

按《永陵编年史》：“嘉靖二年闰四月，给事郑一鹏言，臣
巡光禄，见迩者祷祀繁兴，费用渐广，而经筵供费，祇
为靡文，一醮之费，至金钱一万八千，以月计之，不知
几百万矣。今天灾时变，月无虚日，京师之民裹席行
乞，母子裸而饿死，而州县征发繁扰，贫者转为盗贼，
强者靡于兵刃，边境之民，日夜荷戈执戟而不得食，
奈何徇佞幸之言而饱僧道之腹哉？愿改西天厂为
宝训厂，以贮祖训；西番厂为古训厂，以贮奏疏。经筵
之暇，游息其中，寿何以不若尧舜，治何以不若唐虞？”
帝曰：“天时饥馑，斋祀其暂辍之。”

按《畿辅通志》：“嘉靖二年无麦米。”

按《湖广通志》：“嘉靖二年，柳州饥。”

按《贵州通志》：“嘉靖二年，新安所大饥。”

嘉靖三年，饥。

按《大政纪》：嘉靖三年二月，时南京畿饥甚，人相食。巡
按淮扬御史朱衣上言：“人民为饥所迫，父子兄弟夫
妇之间多相残贼。嫠妇刘氏食四岁小儿。百户姚臣、
王堂以子鬻母，军馀曹洪以弟杀兄，王明以子弑父，
无复人理。且地震雾塞，臭弥千里，灾变之来，莫此为
甚。是时四方俱歉，盗贼蜂起，闽、广、青、齐、豫、楚之间，所”
在成群，而庐、凤为甚。泗州洪泽啸聚众千人，江洋出
没，尤多盗艘。给事中张原疏奏，“乞遣官督剿。”从之，仍
特敕操江都御史伍文定防御擒捕。

按《山东通志》：“嘉靖三年三月，武定大风起沙，害麰麦，
平度大饥。”

按《浙江通志》，“嘉靖三年，杭州、昌化、湖州、衢州大饥。”
按《云南通志》，“嘉靖三年，永昌、腾越大饥。”

嘉靖四年，饥。

按《江西通志》：“嘉靖四年，南昌府属饥。”

嘉靖五年，饥。

按《大政纪》：嘉靖五年二月，畿内饥。巡按顺天御史张
珩言：“畿内凶荒，乞赈。”下户部覆议，从之。是时灾异众
多，礼部类闻。帝降谕曰：“四方灾异非常，朕心忧惧。此
非下民之孽，皆朕之失云。”南京御史仲选上言：“陛下
此谕，禹、汤罪己之言，周宣忧惧之心也。有君如此，何
忍负之？臣闻之，应天以实不以虚，勤民以行不以言。”
今之灾异，或者圣学之未敦，政权之下移，小人之未
远，忠直之未录，百官之未励，民生之日蹙，武备之废
弛，与有一于此，皆干天和。陛下用一人而制行材器
未必尽知，议一事而始终利害未必尽知，是亦圣学
之未敦也。或以奸党而复其官，或以巨恶而宥其罪，
或奏逮职官，或陈乞敕命，无不立遂。“人言啧啧，皆谓
陛下左右乘其喜怒，阴为之地，是亦政权之下移也。
崔文以邪术侍左右，璁、萼以谗夫而预经筵，刘棨以
白衣而厕馆阁，蔡亨、蔡铭、吴大田以匪人而居华职，

不足，是臣职之未励”也。谪戍如丰熙等，削籍如马明
衡等，远迁如马卿、陈逅等，外补如吕柟等，不幸而死
如王思、裴绍宗等，皆抑郁而不得其志，是“忠直之未
录也。水旱疠疫，民死什五，加之权奸煽毒，酷吏肆威，
十室九空，而征徭日增，催科日烦，是民困之未苏也。
承平日久，民不知兵，军职皆骄子，不识战陈，士卒皆
市人，莫辨什伍，精壮者私役于守备府营之家，轮番
上直；操备者木刀竹矢，全无犀利，是武备之不振也。
臣待罪言官，不能随事纳忠，致有灾异，皆臣等不职
之所召。万一谠言可采，少赐施行。仍将臣罢黜，以应
天变。”报闻。

嘉靖六年，饥。

按《浙江通志》：“嘉靖六年，景宁大饥。”

按《贵州通志》：“嘉靖六年，都匀、兴隆饥。”

嘉靖七年，饥。

按《山东通志》：“嘉靖七年，大饥。”

按《垣曲县志》：“嘉靖七年，大饥。”

按《湖广通志》：“嘉靖七年，黄陂大荒。”

按《广东通志》：“嘉靖七年，海丰、碣石大饥，死者枕藉。
嘉靖八年饥，赵城有年。”

按《大政纪》：“嘉靖八年二月，湖广大饥。巡按御史张禄
见岁凶民饥，绘图以献。六月，山西大饥。山西连岁荒
歉，饿莩在道。参政王尚䌹上救荒八议：一曰愍饥馑，
乞遣使行部，问民疾苦；二曰恤暴露，乞有司祭瘗，消
释厉气；三曰救灾民，乞支散庾积，秋成补还；四曰停
征敛，乞截日住征，以俟丰年；五曰信告令，乞劝分菽
粟，后必偿补；七曰谨预备。乞申明旧例，措处积贮，勿
使庾廪空虚；八曰恤流亡。乞所过州县加意存恤，勿
使群聚思乱。”下户部覆议，从之。十一月，河南、陕西大
饥。陕西佥事齐之鸾上言：“臣承乏宁夏，自七月中，由
舒、霍逾汝宁，目击光、息、蔡、颍间，蝗食禾穗殆尽，及经
陕”潼关，晚禾无遗，流民载道。迨入关中，重以秋潦，
环庆而北，骄阳五载。臣崎岖沙碛间，见居民刈获，喜
召问之，答曰：“蓬也。”其类有绵、刺二种，有子可面。饥民
仰此五年矣，臣尚意其可食也。及至韦州，复遇民食
蓬子面，取而啖之，螫口涩，复呕逆移日，乃知小民食
此，岂得已邪？今将二蓬子亲封题识，稽首赍献，伏望
皇上示诸大臣，使知民瘼。臣惟皇上即位九年矣，议
礼考文，日不暇给，而治安未臻，且有大可忧之事；三、
深可惜之癖；四，敢为陛下陈之。国家贡赋，挽运上游，
脱或道途有挺锄之梗，而东南之漕一再岁不至，何
以处之？此大可忧一也。天潢日衍，禄食匮乏，而惮于
改弦，不思尾人之患：此大可忧二也。边疆岁扰，将骄
卒惰，而大同、甘肃之变，屡事姑息，异日有患，必自边
境，此大可忧三也。八九年间，《大礼》一议，蔓引不休，好
恶予夺，一主乎是，其不合者，挤之如四凶梼杌，永不
收录；其合者，擢之如伊尹、傅说，骤至台鼎。此可惜之
癖一也。大臣之不肖，谄谀为甚，今侈祥《衒异》见之章
牍，启惰导欲，渐不可长，此“可惜之癖二也。初革冗滥，
岁省万计，夤缘日久，听其陈请，戚里渐复，佞幸日亲。
此可惜之癖三也。内臣镇守，非太祖立法之意，天下
臣民以为陛下御极，当不旋踵拔去病根。乃今因循，
久而不议。此可惜之癖四也。”帝下其章于各部。
按《山西通志》：嘉靖八年，闻喜夏县无禾，民食树皮殆
尽，曲沃万泉、荥河、稷山、宁乡大饥，群寇大起，剽掠攻
城。秋，赵城大有年。

按《四川总志》：“嘉靖八年春疫，保、顺、潼三郡民大饥。”
按《广东通志》：“嘉靖八年三月，兴宁归善大饥，斗米百
五十钱。”

嘉靖九年，饥。

按《大政纪》：嘉靖九年四月，北畿、河南、山西、湖广、陕西
大饥。时行人杨爵有事湖广、山西，还言“畿内及河南、
湖广、山西俱复大饥，乞徐议郊祀，以省劳费。”给事中
孙应奎亦言：“延绥、榆林诸处凶歉连岁，人烟几绝，至
有研木屑石以食者。”帝敕六部、都察院曰：“迩来远近
之民，饿莩载道，闻诸奏牍，实用忧戚。内外臣工皆有
分理之责，而部院大臣又百司庶僚之首，不可不佐
朕安民。其各列谘议，会奏以闻。”于是吏部尚书方献
夫等会陈重守令，广储蓄，索鬼神，恤阵亡，慎刑狱，及
蠲免救济诸条，帝采纳之。夏言以榆林重镇，尢当加
意存恤，上言乞发帑金十五万，遣佥都御史李如圭
亲往和籴，挽输边镇，以全民命。帝从之，特召如圭至
御前，面赐训谕，责其成功。

按《永陵编年史》：“嘉靖九年四月，行人杨爵有事湖广，
还言畿内、湖南、湖广、山西大饥，乞寝郊祀，以省劳费。”
而科臣亦言“延绥榆林凶歉，人烟殆绝。帝命部谘议
安民之道以闻。”

按《浙江通志》：“嘉靖九年，衢州大饥。”

按《福建通志》：“嘉靖九年，漳浦饥，其春麦熟，山竹生实
如米，采数百石，饥民赖以供食嘉靖十年，饥

按《福建通志》：“嘉靖十年夏，将乐大饥，隆安、长源等都
民张庚光等，强劈富民仓”

嘉靖十一年，饥。

按《泽州志》：“嘉靖十一年，岁大饥。”

按《陕西通志》：“嘉靖十一年，华阴大饥。”

嘉靖十二年，稷山等县有年，太原等府饥。

按《山西通志》：“嘉靖十二年夏，稷山万泉、闻喜大有年、
太原”州诸处饥，交城、文水、徐沟、太谷、汾州，野多饿
殍。

嘉靖十三年，饥。

按《山西通志》：“嘉靖十三年大饥，平阳、泽、沁诸州，流亡
载道，人相食。”

嘉靖十四年，饥。汾西霍州有年。

按《山西通志》：嘉靖十四年，汾西霍州“大有年。”

按《广东通志》：“嘉靖十四年夏五月，广、肇、南、韶四郡大
水杀稼，民饥，斗谷百钱，百年所未见云。御史戴景赈
活甚众，奏蠲民租。”

按《广西通志》：“嘉靖十四年四月，怀集凶荒，民饥；
嘉靖十五年饥，榆次等县有年。”

按《山西通志》：“嘉靖十五年，榆次汾西霍州大有年，榆
次，斗米钱二十文。”

按《福建通志》：“嘉靖十五年，饥。”

按《云南通志》：“嘉靖十五年夏秋，永昌、顺宁大饥。
嘉靖十六年饥。”

按《浙江通志》：“嘉靖十六年，嘉兴饥。”

嘉靖十七年，饥。

按《山东通志》，“嘉靖十七年，昌邑、高密、即墨大饥。”
按《河南通志》，“嘉靖十七年春，大饥。”

按《贵州通志》：“嘉靖十七年，义州饥，斗粟银一钱。”
嘉靖十八年饥，

按《大政纪》：“嘉靖十八年十二月，河南饥，巡抚都御史
王杲奏闻。”

按《山西通志》，嘉靖十八年六月，沁源陨霜杀禾，民饥。
按《湖广通志》，嘉靖十八年正月，均州饥。

嘉靖十九年，饥。

按《江西通志》：“嘉靖十九年，瑞州民饥。”

按《贵州通志》：“嘉靖十九年，清平、兴隆饥。”

嘉靖二十年，饥。

按《山西通志》：“嘉靖二十年春，大同饥。八月，大同陨霜
杀稼。”

按《云南通志》：“嘉靖二十年，饥。”

嘉靖二十一年，饥。

按《福建通志》：“嘉靖二十一年，长乐饥疫。”

按《广西通志》：“嘉靖二十一年，怀集大饥。”

嘉靖二十二年，饥。

按《江西通志》，“嘉靖二十二年春正月，吉安府大饥。”
按《湖广通志》，“嘉靖二十二年秋，郴州大饥。”

按《广西通志》：“嘉靖二十二年，富川县竹结实如米，其
年饥民采而食之。”

嘉靖二十三年，饥。

按《浙江通志》“嘉靖二十三年，杭州诸暨大无禾麦。”
按《福建通志》，“嘉靖二十三年，大饥。”

嘉靖二十四年，饥。

按《浙江通志》：“嘉靖二十四年，杭州、宁波、处州、温州大
饥，民多殍。”

按《湖广通志》，“嘉靖二十四年夏，衡州安陆大饥。”
按《福建通志》，嘉靖二十三年、二十四年，相继大旱，民
饥死载路。

嘉靖二十六年，饥。

按《云南通志》：“嘉靖二十六年，腾越饥。”

嘉靖二十七年，文水，大同有年，普定饥。

按《山西通志》，嘉靖二十七年九月，文水，大同“大有年。”
按《贵州通志》，嘉靖二十七年，普定大饥，斗米银四钱。
嘉靖二十八年饥

按《陕西通志》：“嘉靖二十八年，临洮饥。”

嘉靖三十年，饥。

按《贵州通志》：“嘉靖三十年夏，思州府饥。”

嘉靖三十一年，饥。

按《云南通志》：“嘉靖三十一年，腾越饥。”

嘉靖三十二年，饥。贵州有年。

按《畿辅通志》，“嘉靖三十二年春，保定府大饥，人相食。”
按《山西通志》，嘉靖三十二年，“太谷陨霜杀稼，潞安大
饥。”

按《河南通志》：“嘉靖三十二年，大饥。”

按《贵州通志》：“嘉靖三十二年，大有年。”

嘉靖三十五年，饥，霍、汾有年。

按《山西通志》，嘉靖三十五年，霍州、汾州、大有年。
按《福建通志》，嘉靖三十五年夏饥。

嘉靖三十六年，沁州饥，霍、汾稔。

按《山西通志》：“嘉靖三十六年秋，沁州陨霜杀稼，民食蓬子及苗，霍州汾西大稔。”

嘉靖三十七年，饥，霍、汾有年。

按《山东通志》：“嘉靖三十七年，大饥，籴于辽。”

按《山西通志》：“嘉靖三十七年，霍州、汾州西大有年。
嘉靖三十八年，饥。”

按《湖广通志》：“嘉靖三十八年五月，通山饥，民采蒻实
食之。”

嘉靖三十九年，饥。

按《大政纪》：“嘉靖三十九年夏四月，赈顺天饥。”

按《山西通志》：“嘉靖三十九年，太原属石州宁乡、辽、沁
大饥，民亡，饿莩盈野。”

按《贵州通志》：嘉靖三十九年大饥，米价差踊于三十
七年。

嘉靖四十年，饥。

按《山东通志》：“嘉靖四十年，大饥，四月六日昼晦，赤光
南下如电。”

按《山西通志》，“嘉靖四十年，五台、赵城、永和大饥。”
按《云南通志》，“嘉靖四十年，北胜大饥。”

嘉靖四十一年，山东饥，徐沟稔。

按《山东通志》：“嘉靖四十一年，大饥。”

按《山西通志》：“嘉靖四十一年，徐沟大稔，米三斗，价银
一钱。”

嘉靖四十二年，饥。

按《山西通志》：“嘉靖四十二年，武乡饥贼牛大等，蜂起
寇掠，知县帅兵剿捕，被劫，越一日释归。”

按《湖广通志》：“嘉靖四十二年春，孝感饥。”

嘉靖四十三年，饥。

按《大政纪》：“嘉靖四十三年十二月，北畿、山东大饥，连
年荒歉，是岁尢甚。”

嘉靖四十四年，饥。

按《湖广通志》：“嘉靖四十四年，枣阳大饥。”

嘉靖四十五年，饥。

按《云南通志》：“嘉靖四十五年，新安所饥。”

### 穆宗隆庆元年饥

按《山西通志》：“隆庆元年，荥河、闻喜、稷山大祲稷山免
田租之半。”

隆庆二年，山、陕饥，福建熟。

按《山西通志》：“隆庆二年，阳城饥，万泉无禾。”

按《陕西通志》：“隆庆二年，大饥。”

按《福建通志》：“隆庆二年春，麦禾大熟。”

隆庆三年，饥。

按《山东通志》：“隆庆三年，掖、平、胶、昌、潍大水，昌邑尤甚，
民大饥。”

按《山西通志》，隆庆三年，吉州大饥，死者枕藉于道。
按《湖广通志》，隆庆三年，谷城大饥。

隆庆四年，饥。

按《湖广通志》：“隆庆四年，竹谿大饥。”

隆庆六年，饥，福建熟。

按《湖广通志》：“隆庆六年，桂阳县饥。”

按《福建通志》，隆庆元年至六年，禾麻被野，石米三钱。
按《广东通志》，隆庆六年春三月，广州饥。

### 神宗万历元年饥闽广有年

按《湖广通志》：“万历元年八月，靖州大饥。”

按《福建通志》：“万历元年，大有年。”

按《广东通志》：“万历元年秋，大有年。”

按《云南通志》：“万历元年，楚雄饥。”

万历二年，饥。

按《湖广通志》：“万历二年七月，铜鼓卫大饥。”

万历三年，饥。

按《福建通志》：“万历三年秋八月，大饥。”

按《广西通志》：“万历三年，怀集县民饥。”

万历四年，饥。

按《山东通志》：“万历四年秋，大饥。”

《万历》六年，有年。

按《畿辅通志》：“万历六年，大有年。”

按《广东通志》：“万历六年，大有年。”

万历七年，饥。

按《山东通志》：“万历七年，诸城四月大霜，二麦俱坏。七
月大水百日，田庐尽没。”

按《福建通志》：“万历七年，民饥馑。”

《万历》十年，有年。

按《贵州通志》：“万历十年，兴隆大有年。”

万历十一年，饥。

按《山西通志》：“万历十一年，太平饥。”

万历十二年，饥，代州有年。

按《山东通志》：“万历十二年春，掖县地震饥。昌邑地震，
大饥。”

按《山西通志》：“万历十二年，代州大有年。”

万历十三年，饥。

按《山西通志》，万历十三年，太原州县，“辽州大饥，马邑
县岁大饥，升米值银一钱二分按《陕西通志》，万历十三年，陕西凤翔大饥。

万历十四年，饥。

按《潞安府志》：“万历十四年，春霾经旬，五月方雨，民始
播百谷。八月即霜，岁大饥。先是襄垣、黎城二县连岁
歉，至是斗米银二钱，死者相枕藉，事闻，遣官赈济。”
按《广东通志》：“万历十四年，大饥，斗米二百文。”

万历十五年，饥。

按《山西通志》：“万历十五年，太原、平、泽、沁、辽大饥。自十
三年至十六年，诸州县民死者无筭，甚有弃婴儿于
原野，朝廷发帑银赈之。”

按《陕西通志》：“万历十五年四月，西乡大饥。”

按《云南通志》：“万历十五年，腾越饥。”

万历十六年，饥。辽、绛、安邑有年。

按《山西通志》：万历十六年，辽州绛县、安邑、大有年。绛
县台城里，谷有二穗至四穗者。安邑麦石银三钱，谷
黍石银二钱。

按《浙江通志》：“万历十六年，湖州、嘉兴、萧山大饥，浙东
大饥，金华荐饥。”

按《湖广通志》：“万历十六年，德安大祲，人采木皮以食，
饥死者甚众。京山大饥。”

万历十七年，有《年》。

按《畿辅通志》：“万历十七年，大有年。”

按《山西通志》：“万历十七年，解州稷山大有年，谷麦价
如安邑。”

万历十八年，有年，东莞饥。

按《畿辅通志》：“万历十八年，大有年。”

按《四川总志》：“万历十八年，綦江斗米三分。”

按《广东通志》：“万历十八年，东莞黑眚见，连年大饥。
万历十九年，庆阳饥，黄冈、福建熟。”

按《陕西通志》：“万历十九年，庆阳饥。”

按《湖广通志》：“万历十九年，黄冈大有年。”

按《福建通志》：“万历十九年，岁大熟。”

万历二十年，饥。

按《云南通志》：“万历二十年，腾越大饥。”

万历二十一年，饥。

按《湖广通志》：“万历二十一年，郧房饥。”

万历二十二年，赵城有年，福建兴隆饥。

按《山西通志》：“万历二十二年，赵城大有年。”

按《福建通志》：“万历二十二年二月不雨，至夏五月，谷
涌贵，饥民大噪，掠劫城中，越三日乃定。先是连岁不
登，三四月间，每石谷价至五钱，阖城米肆尽闭。东门
李章家故饶，仓多陈朽，列米于肆，故高其价，令籴者
鳞次。陈七往籴，自辰至午，次未及，大哗于门，李殴之，
众乘机遂乱，尽掠其米入，焚其仓，烈焰亘天。巡抚李”
孚远闻变，遣坐营古应科提兵往捕之，凶首尽逸去，
所缚者收拾灰烬之饥民而已。次日，解赴军府，孚远
陈兵于门，出旗牌欲立枭之。布政使管大勋、兵备佥
事张乔松入见，立求宽解，始捆打割耳以徇。是夜，邓
三鼓众攻焚古应科之屋，为兵所擒。吴和尚挟仇劫
烧北门蔡审理家，城内外闻风抢掠者十馀处。巡抚
李孚远始部浙兵分布城中，固守各巷口闸门，戒人
勿夜出。又次日大发仓廪，乱遂定。后巡抚金学曾至，
奉旨“斩邓三于市。”

按《贵州通志》：“万历二十二年，兴隆大饥。”

万历二十三年，饥。

按《广西通志》：“万历二十三年，饥。”

万历二十四年，饥。

按《福建通志》：“万历二十四年，大饥。”

按《广东通志》：“万历二十四年春，大饥，斗米银二钱，饥
莩载道。”

按《云南通志》：“万历二十四年，宾川大水，饥民食竹实。
万历二十六年，饥”

按《山西通志》：“万历二十六年九月，稷山无禾，绛县大
饥，道殣相望。”

万历二十七年，饥，马邑有年。

按《山东通志》：“万历二十七年庚戌饥。”

按《山西通志》：“万历二十七年春，临汾、襄陵、太平、汾西、
沁州大旱饥，山川草木无有寸遗，至母子夫妻有相
抱立毙者。”

按《马邑县志》：“万历二十七年秋，大有年。”

万历二十八年，饥。

按《山东通志》：“万历二十八年，饥。”

按《山西通志》：“万历二十八年八月，解州、蒲县大饥，多
殍。”

按《云南通志》：“万历二十八年，宾州饥。”

万历二十九年，饥。

按《山西通志》：“万历二十九年秋七月，汾西汾州诸县
及辽州大饥。”

按《贵州通志》：“万历二十九年五月，大饥，斗米银四钱，
雨桂子于贵阳。”

按《云南通志》：“万历二十九年，永昌螟人饥“万历三十年，崞县饥，汾西有年。”

按《山西通志》：“万历三十年，崞县大饥，汾西大有年。”
“万历三十一年，辽州大有年。”

按：《山西通志》云云。

万历三十二年，“大有年。”

按：《贵州通志》云云。

万历三十三年，解州饥，兴化有年。

按《山西通志》：“万历三十三年夏，解州无禾。”

按《福建通志》：“万历三十三年，兴化府大有年。”

万历三十四年，饥。

按《山西通志》：“万历三十四年夏，临汾、猗氏、解州夏县
平陆无禾。”

按《福建通志》：“万历三十四年，饥，大旱，斗米二百钱，诏
免田租十之一。”

万历三十五年，平阳诸州县有年，钟祥饥。

按《山西通志》：“万历三十五年，平阳三十四州县大有
年。”

按《湖广通志》：“万历三十五年，钟祥大饥。”

万历三十六年，饥，钟祥有年。

按《江南通志》：“万历三十六年，江南大水，麦禾皆无，民
大饥。”

按《湖广通志》：“万历三十六年，钟祥大有年。”

按《福建通志》：“万历三十六年五月大饥。时连年荒旱，
巡抚徐公学聚给引，招商听其兴贩，于是商贾转运，
鳞集江干，谷价虽腾，民鲜饥色。故江淮苏松之米，浮
海入闽，自徐公始，民受其赐大矣。”

万历三十七年，饥。

按《陕西通志》：“万历三十七年，延安饥。”

万历三十八年，饥，兴化有年。

按《马邑县志》：“万历三十八年春，大饥。”

按《福建通志》：“万历三十八年，兴化府大有年。”

按《四川总志》：“万历三十八年，全蜀荒旱，殍死无数。”
万历三十九年，“大有年，庆阳饥。”

按《马邑县志》，“万历三十九年，岁大有”

按《陕西通志》：“万历三十九年，庆阳大饥。”

按《湖广通志》：“万历三十九年，沔阳秋大有”

按《福建通志》：“万历三十九年，大有年。”

万历四十二年，交城有年，云南饥。

按《山西通志》：“万历四十二年，交城大有年。”

按《云南通志》：“万历四十二年，云南县大饥。”

万历四十三年，交城有年，青州饥。

按：《山西通志》：“万历四十三年，交城有年。”

按《山东通志》：“万历四十三年，青州大饥，人相食。诸城
举人陈其猷上《流民图》，遣御史赈之。”

万历四十四年，日照、霍州有年。襄阳饥。

按《山东通志》：“万历四十四年，日照大有年。”

按《山西通志》“万历四十四年，霍州有年。”

按《湖广通志》，“万历四十四年，襄阳蝗，食稼，民饥。”
按《福建通志》，“万历四十四年，大荒，米贵。”

万历四十五年，饥。

按《山西通志》：“万历四十五年秋，河津无禾，夏旱秋涝，
人相食。”

按《广东通志》：“万历四十五年，惠州大饥。”

万历四十六年，有《年》。

按《山西通志》：“万历四十六年，安邑、闻喜、大有年。”
“万历四十七年，饥。”

按《泽州志》：“万历四十七年，阳城大饥。”

万历四十八年，饥。

按《山西通志》：“万历四十八年，夏县饥。”

按《陕西通志》：“万历四十八年，关中大饥，十岁儿易一
斗粟。”

### 光宗泰昌元年饥

按《贵州通志》：“泰昌元年，都匀饥。”

### 熹宗天启元年有年

按：《山西通志》：“天启元年，安邑有年。”

按《广东通志》：“天启元年，大有年。”

天启四年，饥。

按《浙江通志》：“天启四年，湖州一岁两荒。”

天启五年，饥。

按《山西通志》：“天启五年夏六月，交城饥。”

天启六年，饥。

按《陕西通志》：“天启六年，富平饥。”

按《广东通志》：“天启六年，岁大饥。”

### 愍帝崇祯元年饥

按《福建通志》：“崇祯元年，南平饥。”

崇祯二年，饥，汾西有年。

按《山西通志》：“崇祯二年夏五月，汾西有年。”

按《江西通志》：“崇祯二年，饶州府大饥。”

按《湖广通志》：“崇祯二年，蕲水、京山大饥。”

崇祯三年，饥。

按《山西通志》：“崇祯三年，河曲饥，死亡殆尽崇祯四年，饥。

按《山西通志》：“崇祯四年，太平大里饥。”

崇祯五年，饥。

按《山西通志》：“崇祯五年冬，河曲饥，人相食。”

崇祯六年，饥。

按《山西通志》：“崇祯六年春，芮城县绛州饥，斗米银六
钱。夏，蒲州无麦。”

崇祯七年，饥。

按《山西通志》：“崇祯七年，太平、蒲县、安邑、万泉、绛州阳
城、隰州垣曲、蒲州饥，人相食。”

崇祯八年，饥。

按《山西通志》，“崇祯八年，万泉、安邑、闻喜大饥，人相食。”
按《福建通志》，崇祯八年，寿宁县竹生米，秋成，禾稼大
歉。

崇祯九年，饥。

按《江西通志》：“崇祯九年，南昌及各府大饥，米谷腾踊，
乡城争相抢夺，巡抚解学龙禁之弗得，后杀数人方
止，府县戒严。”

按《福建通志》：“崇祯九年四月，大饥。”

按《山西通志》：“崇祯九年，闻喜、绛州夏县饥。是年正月，
闻喜人相食，抚院题奏援入疏内，发帑二万，遣中官
同抚院赈济。”

崇祯十年，饥。

按《山西通志》，“崇祯十年，文水饥。”

按《浙江通志》：“崇祯十年，处州大饥。”

崇祯十一年，曲阳饥，恭城丰。

按《山西通志》，“崇祯十一年，阳曲大饥，斗米银七钱。”
按《广西通志》，崇祯十一年戊寅，恭城县禾秀两岐，大
丰。

崇祯十三年，饥。

按《畿辅通志》：“崇祯十三年，大饥，人相食。”

按《山东通志》：“崇祯十三年，自六月不雨至八月，蝗大
饥，群盗蜂起，人相食，草根木皮俱尽。益都、沂水、临淄、
昌乐、蒙阴，斗粟二千文，奇荒，连岁斗米万钱。土寇蜂
起，路无行人，男女不生育，尤为奇变。泗水县全属俱
见火光，大饥，赤地千里，土寇四起。”

按《山西通志》：“崇祯十三年，襄垣大饥。”

按《马邑县志》，“崇祯十三年，岁大饥，升米值银一钱二
分。”

按《泽州志》：“崇祯十三年，夏无麦，秋无禾，人相食，骸骨
遍野。”

按《陕西通志》：“崇祯十三年秋，全陕大旱饥。十月，粟价
腾踊，日贵，一日斗米三钱，至次年春，十倍其值，绝粜
罢市，木皮石面皆食尽，父子夫妇相割啖，道殣相望，
十死八九。”

按《江西通志》：“崇祯十三年夏，大水，民饥。”

按《湖广通志》：“崇祯十三年，郧阳大饥。”

崇祯十四年，饥，陕西熟。

按《畿辅通志》：“崇祯十四年，大饥疫，人相食。”

按《山东通志》，崇祯十四年，城武大饥疫，村绝人烟，麦
熟无主，鼠生遍野，白昼往来，见人不避，嗣是城屡破。
按《山西通志》，崇祯十四年春大饥。自十三年大饥，到
处木皮草根剥掘既尽，复食人，至有父子夫妇兄弟
相食者。

按《河南通志》：“崇祯十四年，汝宁春大饥，夏大疫，人相
食。”

按《陕西通志》：“崇祯十四年夏，大熟。”

崇祯十五年，饥。

按《山西通志》：“崇祯十五年六月，阳曲文水饥，斗米银
七钱。”

按《浙江通志》：“崇祯十五年，嘉兴大饥，斗米四钱，道殣
相望。”

### 皇清